	            
	
	


Anexa nr.2  la Hotărârea Consiliului Local nr.________din________  

REGULAMENTUL

DE ORGANIZARE ŞI FUNCŢIONARE

A SERVICIULUI VOLUNTAR PENTRU SITUAŢII DE URGENŢĂ AL COMUNEI

PREUTEȘTI
Cap.1.  DISPOZIŢII GENERALE

Art. 1.  Date referitoare la constituirea serviciului

              Serviciul voluntar pentru situaţii de urgenţă al comunei  Preutești este structura specializată organizată cu personal angajat și voluntar, în scopul apărării vieții, avutului public și/sau privat, în situaţii de urgenţă.

Serviciul voluntar  pentru situaţii de urgenţă este constituit în subordinea consiliului local, destinat să execute activități de prevenire, monitorizare şi gestionare a situațiilor de urgenţă în sectorul de competentă, să asigure coordonarea de specialitate a activităților de apărare împotriva incendiilor şi de protecție civilă, să îndeplinească atribuțiile de prevenire a riscurilor producerii unor situaţii de urgenţă, prin activități de îndrumare şi control, să intervină în timp oportun pentru limitarea sau înlăturarea consecințelor situațiilor de urgenţă şi să efectueze acțiuni de ajutor şi salvare a oamenilor şi a bunurilor materiale în caz de dezastre, în cooperare cu celelalte structuri abilitate pentru asemenea situaţii.

Serviciul voluntar  pentru situaţii de urgenţă își îndeplinește atribuțiile legale şi prestează servicii în sectorul de competentă stabilit cu acordul Inspectoratului pentru situaţii de urgenţă „Bucovina” al județului Suceava.

Sectorul de competentă cuprinde teritoriul comunei  Preutești.
Art. 2.  Prezentarea succintă a activității serviciului în funcție de tipurile de risc gestionate.

· identifică sursele potențiale de risc de pe raza administrativ-teritorială din sectorul de competență sau limitrof acestuia;

· desfășoară activități de informare şi instruire privind cunoașterea şi respectarea regulilor şi a măsurilor de apărare împotriva incendiilor şi protecției civile;

· verifică modul de aplicare a normelor, reglementărilor tehnice şi dispozițiilor care privesc situațiile de urgenţă, în domeniul de competentă;

· asigură intervenția pentru stingerea incendiilor, salvarea, acordarea primului ajutor şi protecția persoanelor, a animalelor şi a bunurilor periclitate de incendii sau în alte situaţii de urgenţă.

· execută activitățile de înștiințare şi alarmare a populației despre pericolul producerii unei situaţii de urgenţă;

· execută pregătirea populației în vederea cunoașterii modului de comportare la dezastre;

· stabilește zonele de inundabilitate precum şi inventarierea locuințelor care se găsesc în aceste zone.

· delimitează zonele cu alunecări de teren şi iau măsurile de stopare a fenomenului prin plantarea unor arbori care pot străpunge stratul de humă.

· identifică locurile de aprovizionarea cu apă, a rampelor de aprovizionare a autospecialelor de stins incendii.

   Art. 3.  Alte date de interes general
           Constituirea, încadrarea şi dotarea serviciului voluntar pentru situaţii de urgenţă s-a  făcut în funcție de:

· numărul de gospodarii si/sau clădirii de locuit colective
· distanta fata de structurile de intervenție ale serviciilor profesioniste pentru situaţii de urgenta;

· tipurile de riscuri identificate în sectorul de competentă si concluziile rezultate din Planul de analiza si acoperire a riscurilor; 

· destinația, numărul de utilizatori şi/sau suprafața construcțiilor şi nivelul riscului de incendiu; 

· asigurarea timpului de răspuns; 

· asigurarea permanentă a intervenției.;
· dotarea cu instalații de stingere a incendiilor.

         Înființarea, extinderea sau restrângerea activității, precum şi desființarea Serviciului voluntar  pentru situaţii de urgenţă se face numai cu avizul Inspectoratului pentru situaţii de urgenţă „Bucovina” al județului Suceava.

Pentru asigurarea funcționării, serviciul voluntar pentru situaţii de urgenţă, va avea în administrare:

     - autospeciale şi utilaje de intervenție necesare îndeplinirii atribuțiilor;

     - sediu şi spații de adăpostire a tehnicii de intervenție şi a materialelor din dotare;

     - mijloace de anunțare, alarmare, alertare şi conducere a intervenției;

     - săli de pregătire a personalului;

     - poligoane de antrenament;

     - mijloace şi echipament de protecție şi de lucru;

     - ateliere, magazii şi alte spații necesare funcționării serviciului;

     - substanțe şi echipamente de protecție specifice, care se pun la dispoziția forțelor de intervenție chemate în sprijin.
       Întreaga gestiune cu patrimoniul serviciului va fi dată în primire șefului serviciului, pe bază de semnătură. De asemenea, se va întocmi inventarul patrimoniului serviciului care face parte din documentele de organizare, desfășurare şi conducere a activității S.V.S.U., iar la predarea-primirea serviciului, obligatoriu se va verifica şi patrimoniul serviciului.

       Pregătirea Serviciului Voluntar pentru Situaţii de Urgenţă se execută în conformitate cu Planul județean de pregătire pentru situaţii de urgenţă. Pe baza Planului Județean se întocmește planul local de pregătire în care este cuprins şi SVSU. Evidenta  participării la pregătire se ține de șeful serviciului şi se raportează la Inspectoratului pentru Situaţii de Urgenţă „Bucovina” al Județului Suceava .

      Personalul serviciilor voluntare se antrenează, după caz:

· în baze de pregătire proprii acolo unde sunt, dotate cu aparate, utilaje şi echipamente specifice intervenției în situaţii de urgenţă, inclusiv pentru concursurile profesionale;

· în poligoanele de antrenament ale altor  servicii, în baza unor protocoale.

       Serviciul Voluntar  pentru Situaţii de Urgenţă participă la concursurile profesionale organizate la nivel local, județean, zonal şi după caz, la nivel național, fondurile necesare fiind asigurate de către Primărie cu aprobare Consiliului Local.

*Regulamentul de organizare şi funcționare a Serviciului Voluntar pentru Situaţii de Urgenţă,  se aprobă de către consiliul local.
Cap.2.  ORGANIZAREA ȘI ATRIBUȚIILE SERVICIULUI

  Art.1. Conducerea și structura organizatorică

    Conducerea:

   Serviciul Voluntar pentru Situaţii de Urgenţă  este condus de un șef, profesionist în domeniu, angajat al primăriei, ce se subordonează Consiliului Local şi nemijlocit primarului;

     Structura organizatorică

     Având în vedere dotarea actuală, în baza prevederilor art.19, 20 și 21  din anexa la Ordinul MAI 75/2019 precum şi HCL nr. _____ din _______2019   se constituie Serviciu Voluntar pentru Situaţii de Urgenţă tip V2  cu un număr de ….  voluntari (având în formația de intervenție grupa de intervenție la autospeciala de stins incendii tip Mercedes, echipe specializate și atelier de reparații.
1. Compartiment pentru prevenire 

    Numărul specialiștilor (personalului compartimentului), pentru activitatea de prevenire se stabilește astfel:

             a) pentru instituțiile publice şi operatorii economici din subordinea consiliilor locale, un specialist;

             b) în mediul rural, pentru 500 de locuințe individuale sau gospodării, un specialist.

     La nivelul comunei  Preutești având în vedere numărul de gospodării compartimentul prevenire se compune din 9  specialiști.

2. Formația de intervenție :
a. Grupa de intervenție Autospeciala de stins incendii MERCEDES
b. Echipe specializate :

· Avertizare-alarmare-căutare-deblocare-salvare-evacuare;
      Serviciul voluntar se încadrează cu personal angajat şi cu personal voluntar.

      Funcția de șef serviciu se încadrează în mod obligatoriu cu personal angajat.

Personalul angajat trebuie să aibă calificarea şi atestarea necesare, conform reglementărilor în vigoare

      Personalul angajat şi cel voluntar trebuie să corespundă  criteriilor fizice şi sa fie apt medical si psihologic.

Criteriile fizice se evaluează la încadrarea personalului, pe baza baremelor prevăzute în Ordinul MAI 75/2019.

Aptitudinea medicala se evaluează la încadrare si anual.

Aptitudinea psihologica se evaluează la încadrare si ulterior cel puțin a data la 3 ani. 

    Art. 2. Atribuțiile  serviciului

                 -  Execută, cu forte proprii sau în cooperare, operațiuni si activități de înștiințare, avertizare, alarmare, alertare, recunoaștere, cercetare, evacuare, adăpostire, căutare, salvare, descarcerare, deblocare, prim ajutor sau asistenta medicala de urgenta, stingere a incendiilor, depoluare, protecție N.B.C. si decontaminare, filtrare si transport de apa, iluminat, protecție a bunurilor materiale, mediului si valorilor din patrimoniul cultural, acordare de sprijin pentru supraviețuirea populației afectate si alte măsuri de protecție a cetățenilor in caz de situaţii de urgentă;

                 - Participă cu formații de intervenție/solicită sprijinul altor forțe  stabilite şi aprobate pentru/la intervenții în sectorul/în afara sectorului de competentă;

                 -  Desfășoară activități de informare şi instruire privind cunoașterea şi respectarea regulilor şi măsurilor de apărare  împotriva  incendiilor şi de protecție civilă;

                 - Verifică modul de aplicare a normelor, dispozițiilor, instrucțiunilor şi măsurilor care privesc apărarea împotriva  incendiilor şi protecția civilă, în sectorul de competentă;

                 - Execută acțiuni de intervenție pentru stingerea incendiilor, salvarea, acordarea primului ajutor şi protecția persoanelor şi a bunurilor periclitate de incendii;

                 - Acordă ajutor, în condițiile legii, persoanelor a căror viață este pusă în pericol în caz de explozie, inundații, alunecări de teren, accidente, precum şi în caz de dezastre.

Art.3.  Atribuțiile compartimentului/specialiștilor pentru prevenire

· planifică şi desfășoară, controale, verificări şi alte activități de prevenire privind modul de aplicare a prevederilor legale şi stabilește măsurile necesare pentru creșterea nivelului de securitate al cetățenilor şi bunurilor;

· desfășoară activități de informare publică pentru cunoașterea de către cetățeni a tipurilor de risc specifice sectorului de competentă, măsurilor de prevenire, precum şi a conduitei de urmat pe timpul situațiilor de urgenţă;

· participă la elaborarea reglementărilor specifice sectorului de competentă în domeniul prevenirii şi intervenției în situaţii de urgenţă;

-   monitorizează şi evaluează tipurile de risc;

· participă la elaborarea şi derularea programelor pentru pregătirea personalului propriu, precum si a populației;

· controlează şi îndrumă în domeniul apărării împotriva incendiilor şi protecției civile operatorii economici/instituțiile şi structurile subordonate consiliului local;

· participă la identificarea resurselor umane şi materialelor disponibile pentru răspuns în situaţii de urgenţă şi ține evidența acestora;

· stabilește concepția de intervenție şi elaborează/ coordonează elaborarea documentelor operative de răspuns;

· planifică şi desfășoară exerciții, aplicații şi alte activități de pregătire, pentru verificarea viabilității documentelor operative;

· organizează evidența privind intervențiile, analizează periodic situația operativă şi valorifică rezultatele;

· participă la cercetarea cauzelor de incendiu, a condițiilor şi împrejurărilor care au determinat ori au favorizat producerea accidentelor şi dezastrelor;

· constată prin personalul desemnat, încălcarea dispozițiilor legale din domeniul de competentă;

· acordă sprijin unităților de învățământ  în organizarea şi desfășurarea activităților de pregătire a concursurilor cercurilor de elevi „Prietenii pompierilor” şi „Cu viața mea apăr viața”;

· asigură informarea organelor competente privind acțiunile desfășurate;

· desfășoară activități privind soluționarea petițiilor în domeniul specific.

· pentru identificarea şi evaluarea tipurilor de risc specifice sectorului de competentă, precum şi pentru stabilirea măsurilor în domeniul prevenirii şi intervenției, participă împreună cu consiliul local la întocmirea „Planului de analiză şi acoperire al riscurilor” în sectorul de competentă, pe baza schemei cu riscurile teritoriale întocmită de Inspectoratul pentru Situaţii de Urgenţă „Bucovina” al județului Suceava.

· supravegherea unor activități cu public numeros de natură religioasă, cultural-sportivă sau distractivă, sărbători tradiționale şi altele;

· cunoașterea nemijlocită a gradului real de protecție asigurat în instituții şi adoptarea celor mai corespunzătoare măsuri pentru îmbunătățirea acestuia.

Art.4.  Atribuțiile  formației/formațiilor de intervenție
· organizează intervenția unitară a Serviciului Voluntar Pentru Situaţii de Urgentă şi înlăturarea efectelor negative ale calamităților naturale şi catastrofelor;

· în cazul apariției unor situaţii de urgenţă, anunță imediat conducerea unității administrativ-teritoriale şi Inspectoratul pentru Situaţii de Urgentă „Bucovina” al județului Suceava, stabilind împreună cu conducătorii locurilor de muncă măsurile necesare ce se impun;

· cercetează, identifică şi evaluează efectele dezastrului care s-a produs în sectorul de competentă;

· transmite date şi informații Centrului Operativ al Comitetului Local pentru Situaţii de Urgenţă.

· organizează căutarea şi salvarea oamenilor surprinși sub dărâmături – salvarea victimelor rezultate în urma incendiilor, accidentelor rutiere de mari proporții, aviatice, feroviare, exploziilor sau avariilor tehnologice.

· salvarea persoanelor şi bunurilor materiale în caz de inundații sau accidente la baraje hidrotehnice.

· salvarea oamenilor şi animalelor în cazul unor accidente în care au fost implicate substanțe chimice sau radioactive.

· participarea la asigurarea cu apă potabilă a populației din zona dezastrului sau a accidentului major.

· participarea la distribuirea hranei şi a bunurilor de primă necesitate pentru persoanele sinistrate.

· participarea temporară la acțiuni de refacere a construcțiilor şi a unor lucrări de mică dimensiune.

· participarea instalarea taberelor pentru sinistrați şi la acțiunile ce se desfășoară pentru asigurarea condițiilor de trai ale acestora .

· asigurarea iluminatului pe timp de noapte pentru necesități proprii de intervenție sau la cererea altor servicii de urgenţă.

· participarea la pregătirea în domeniul situațiilor de urgenţă a salariaților  şi a populației din sectorul de competentă.
Art.5.   Atribuțiile  grupei/ grupelor  de intervenție 

            - execută acţiuni de intervenţie pentru limitarea si înlăturarea situaţiilor de urgentă cu utilaje mobile sau mijloacele de intervenţie din dotare; 

            - executa recunoaşteri pe raza unităţii administrativ – teritoriale cu accent pe sursele de alimentare cu apa, posibilitatea accesului de intervenţie;
            - verifica existenta planului de intervenţii la obiective si instituţiile de pe raza localităţii precum si condiţiile ca acestea sa fie operaţionale in orice moment;
            - acorda ajutor persoanelor a căror viată este pusă in pericol in caz de incendiu, explozii, inundaţii, alunecări de teren, accidente precum si in caz de dezastre;
            - evacuează animalele si bunurile materiale aflate in pericol; 
            - sprijină celelalte echipe specializate in acţiunile acestora de lichidare a stărilor de pericol participa alături de celelalte echipe specializate la înlăturarea efectelor negative ale dezastrelor; 

             - execută măsuri operative urgente de intervenţie în vederea limitării, înlăturării sau contracarării efectelor inundaţiilor produse în sectorul de competenţă;
             - sprijină persoanele fizice şi juridice care au în proprietate sau în folosinţă terenuri sau obiective în zone ce pot fi afectate de acţiuni distructive ale apelor sau de accidente la construcţii hidrotehnice , la acţiunile de apărare;
             - participă la salvarea răniţilor şi celor surprinşi şi blocaţi în adăposturi, în clădiri avariate, distruse şi sub dărâmături; 

             - participă la executarea lucrărilor de sprijinire sau dărâmare a elementelor de construcţii ce prezintă pericol; 

             - participă la localizarea şi limitarea avariilor la reţelele de utilitate publică care prezintă pericol pentru personalul de intervenţie sau cel afectat; 

             - participă la amenajarea căilor de acces spre obiectivele de intervenţie şi pentru evacuarea răniţilor şi a sinistraţilor; 

 -  participă la distribuirea ajutoarelor, asigurarea nevoilor de apă, hrană şi medicamente; 

             - participă la evacuarea apelor ce prezintă pericol pentru personalul de intervenţie şi pentru cel surprins în raionul de intervenţie.
Art.6.   Atribuțiile  echipelor/echipei de intervenție 

· cercetează, identifică şi evaluează efectele dezastrului care s-a produs în sectorul de competentă;

· organizează căutarea şi salvarea oamenilor surprinşi sub dărâmături – salvarea victimelor rezultate în urma incendiilor, accidentelor rutiere de mari proporţii, aviatice, feroviare, exploziilor sau avariilor tehnologice.

· asigură salvarea persoanelor şi bunurilor materiale în caz de inundaţii sau accidente la baraje hidrotehnice.

· asigură salvarea oamenilor şi animalelor în cazul unor accidente în care au fost implicate substanţe chimice sau radioactive.

· participă la asigurarea cu apă potabilă a populaţiei din zona dezastrului sau a accidentului major.

· participă la distribuirea hranei şi a bunurilor de primă necesitate pentru persoanele sinistrate.

· Participă la acţiuni de refacere a construcţiilor şi a unor lucrări de mică dimensiune.

· participă instalarea taberelor pentru sinistraţi şi la acţiunile ce se desfăşoară pentru asigurarea condiţiilor de trai ale acestora .

· asigură iluminatului pe timp de noapte pentru necesităţi proprii de intervenţie sau la cererea altor servicii de urgenţă.

· participă la pregătirea în domeniul situaţiilor de urgenţă a salariaţilor  şi a populaţiei din sectorul de competenţă.

Art. 7.  Atribuţiile dispeceratului 

            -   posturile telefonice stabilite de primărie pentru primirea anunţurilor privind producerea unor situaţii de urgenţă vor fi funcţionale pe întreaga durată a celor 24 ore, iar personalul de serviciu, instruit pentru completarea notei de anunţare, precum şi pentru alarmarea personalului Comitetului Local pentru Situaţii de Urgenţă, Centrului Operativ şi Serviciului Voluntar pentru Situaţii de Urgenţă.

            -   la fiecare serviciu de permanenţă pentru anunţarea/primirea anunţurilor/avertizărilor se va asigura un aparat FAX pentru primirea avertizărilor meteorologice si altor comunicate de la eşaloanele superioare, precum şi tabele cu numere de telefon utile în cazul producerii unor situaţii de urgenţă: serviciul profesionist pentru situaţii de urgenţă, Comitetul Local pentru Situaţii de Urgenţă, Serviciul Voluntar pentru Situaţii de Urgenţă, număr unic apeluri de urgentă-112, ambulanţa, prefectură, consiliul judeţean, servicii de gospodărire a apei, electricitate, gaze etc.; 
              -  alarmarea Serviciul voluntar pentru situaţii de urgenţă în scopul desfăşurării acţiunilor de intervenţie sau prin exerciţii de antrenament se face de către Preşedintele Comitetului Local pentru Situaţii de Urgenţă şi/sau de şeful Serviciul voluntar pentru situaţii de urgenţă din dispoziţia preşedintelui Comitetului Local pentru Situaţii de Urgenţă sau înlocuitorului legal al acestuia, prin punerea în aplicare a Planului de înştiinţare şi alarmare al SVSU.

Art.8.   Atribuţiile atelierului propriu de întreținere și reparații
              Atelierul de reparaţii şi întreţinere este compartimentul tehnic destinat întreţinerii şi executării lucrărilor de reparaţii curente la mijloacele tehnice din dotare.
           Personalul specializat din cadrul atelierului execută:

· lucrări de asistenţă la autospecialele de intervenţie;

· lucrări de intervenţie tehnică la utilaje de intervenţie;

· lucrări de asistenţă tehnică a accesoriilor de intervenţie;

· zilnic verificarea şi îngrijirea mijloacelor tehnice din dotarea serviciului;

· spălarea şi curăţirea generală a mijloacelor de intervenţie;

· gresarea şi ungerea autospecialelor;

· control tehnic la autospeciale, utilaje şi accesorii;

* Despre autospecialele, motopompele şi utilajele cu defecţiuni scoase din intervenţie, este anunţat în mod obligatoriu Inspectoratul pentru Situaţii de Urgenţă „Bucovina” al judeţului Suceava.
Cap.3 ATRIBUŢIILE PERSONALULUI DIN STRUCTURA SERVICIULUI  VOLUNTAR

  Art. 1. Atribuțiile șefului de serviciu

Șefului serviciului i se subordonează întreg personalul serviciului.

· întocmește documentele de organizare și funcționare a activității serviciului voluntar;

· organizează şi conduce nemijlocit instruirea de specialitate a serviciului întocmind în acest scop programul trimestrial şi urmărește executarea lui întocmai, de către întreg personalul serviciului, execută instruirea metodică a șefilor echipelor de intervenție;

· organizează activitatea pentru prevenirea situațiilor de urgenţă pe care o desfășoară  cu compartimentul,  în care scop:

· pregătește personalul care execută activitatea de prevenire la obiectivele locale şi gospodăriile cetățenești;

· controlează personal modul de respectare a normelor de p.s.i. şi de dotare şi acționează pentru înlăturarea operativă a oricăror încălcări;

· desfășoară activitate instructiv-educativă în rândul cetăţenilor;

· face propuneri consiliului local cu privire la încadrarea cu personal a serviciului, urmărind respectarea criteriilor prevăzute de lege.

·     organizează intervenţia serviciului - formaţiei de intervenție pentru stingerea incendiilor şi înlăturarea efectelor negative ale calamităţilor naturale şi catastrofelor, precum şi salvarea şi acordarea primului ajutor persoanelor, în care scop:

· întocmeşte, cu sprijinul specialiştilor, documentele de organizare, desfăşurare şi conducere a activităţii S.V.S.U. privind intervenţia formaţiei;

· pregăteşte personalul formaţiei pentru intervenție, prin executarea de exerciţii şi aplicaţii pe timp de zi şi de noapte, atât cu forţele şi mijloacele proprii, cât şi cu alte servicii;

· controlează şi ia măsuri pentru ca toate maşinile, utilajele, accesoriile, echipamentul de protecţie şi instalaţiile de stingere din dotarea serviciului, precum şi instalaţiile de alarmare şi de stingere să fie în permanentă stare de utilizare;

· organizează alarmarea în caz de incendiu, explozii, a S.V.S.U. vecine, cu care este stabilită cooperarea;

· conduce serviciul în acţiunile de intervenție pentru stingerea incendiilor şi înlăturarea calamităţilor naturale şi catastrofelor;

· face propuneri privind îmbunătăţirea continuă a încadrării serviciului;
· întocmește rapoartele de intervenție.
· asigură respectarea întocmai a programului zilnic al personalului angajat, înlocuieşte şi actualizează documentele operative ale serviciului, asigură păstrarea şi menţinerea corespunzătoare a bunurilor din înzestrarea acestuia şi a sediului, asigură ordinea şi disciplina, face propuneri de recompensare şi sancţionare a personalului serviciului;

· in conformitate cu revederile ordinului comun  MAI/MMP nr.192/1422 din 2012 şeful Serviciului voluntar pentru situaţii de urgenţă îndeplineşte funcţia de agent de inundaţii la nivelul unităţii administrativ teritoriale având următoarele atribuţii:

· Întocmeşte şi actualizează planurilor locale de apărare împotriva inundaţiilor, gheţurilor şi poluărilor accidentale şi de evacuare în situaţii de urgenţă, afişarea extraselor din aceste planuri pe pagina de internet a instituţiei şi la sediul primăriilor;

· Asigură, prin Serviciul voluntar pentru situaţii de urgenţă, supravegherea permanentă, pe timpul apelor mari a secţiunilor podurilor şi podeţelor subdimensionate de pe raza localităţii pentru prevenirea inundaţiilor ; 

· Centralizarea datelor privind urmările fenomenelor hidrometeorologice periculoase şi întocmirea şi transmiterea rapoartelor operative potrivit prevederilor legale; 

· Organizează şi desfășoară permanent acţiuni de conştientizare a populaţiei asupra riscului pe care îl prezintă inundaţiile şi asupra măsurilor care trebuiesc întreprinse de fiecare cetăţean pentru diminuarea pagubelor;

· Urmăreşte realizarea şi întreţinerea corespunzătoare a şanţurilor şi rigolelor de scurgere a apelor pluviale, îndepărtarea materialului lemnos şi a deşeurilor din albiile cursurilor de apă, din secţiunile de scurgere a podurilor şi podeţelor;  

· Asigură afişarea în locuri publice a semnificaţiei codurilor de culori pentru avertizările meteorologice şi hidrologice şi a semnificaţiei semnalelor acustice de alarmare a populaţiei; 

· Colaborează permanent cu agenţii hidrotehnici ai A.N.A.R. în ceea ce priveşte starea construcţiilor hidrotehnice şi a cursurilor de apă de pe raza localităţilor, precum şi efectele inundaţiilor; 

· Solicită fondurile necesare dotării Serviciului voluntar pentru situaţii de urgenţă cu materiale şi mijloace specifice intervenţiei la inundaţii aglomerări de gheţuri şi accidente la construcţii hidrotehnice;

· Efectueaza instructajul introductiv general, pe locul de muncă și periodic cu membrii serviciului consemnând acest lucru în fișele de evidență SSM.

Art. 2. Atribuțiile șefului compartimentului de prevenire

· Asigură, controlul respectării legislaţiei în vigoare în domeniul situațiilor de urgenţă al obiectivelor aparţinând domeniului public şi privat din zona de competenţă precum şi la gospodăriile cetăţeneşti şi propune măsuri pentru remedierea deficienţelor constatate;

· Prezintă prin șeful de serviciu Consiliului Local şi Primarului informări periodice cu privire la situaţia operativă din zona de competenţă;

· Menţine permanent legătura între șeful serviciului voluntar pentru situații de urgență şi membrii compartimentului de prevenire referitor la situaţia operativă din zona de competenţă, asigurând fluxul de informaţii;

· Asigură atenţionarea cetăţenilor asupra unor măsuri preventive specifice în sezoanele de primăvară şi toamnă, în perioadele caniculare şi cu secetă prelungită, sau când se înregistrează vânturi puternice;

· Asigură supravegherea unor activităţi cu public numeros de natură religioasă, cultural – sportivă sau distractivă, sărbători tradiţionale şi altele;

· Urmărește depistarea şi înlăturarea  operativă a pericolelor şi cauzelor de incendiu, precum şi a condiţiilor care le generează;

· Stabilește măsuri concrete pentru înlăturarea neajunsurilor constatate şi respectarea normelor, normativelor şi a altor prescripţii tehnice şi dispoziţii referitoare la prevenirea şi stingerea incendiilor;

· Acordă sprijin şi asistenţă tehnică de specialitate în soluţionarea unor probleme de prevenire şi stingere a incendiilor sau conexe cu acestea;

· Urmărește tragerea la răspundere a celor vinovaţi de abaterile şi neajunsurile manifestate în activitatea de prevenire şi stingere a incendiilor și a altor tipuri de riscuri;

· Asigură cunoaşterea nemijlocită a gradului real de protecţie împotriva incendiilor asigurat în instituţii şi adoptarea celor mai corespunzătoare măsuri pentru îmbunătăţirea activităţii de prevenire şi stingere a incendiilor.

Art.3. Atribuțiile membrilor compartimentului de prevenire

· participarea  la toate activităţile de instruire de specialitate organizate cu serviciul voluntar  pentru situații de urgență , însușirea cunoștințelor necesare verificarii în teren a respectării normelor PSI la gospodariile cetățenești; 

· asigurarea respectării prevederilor actelor normative şi ale celorlalte reglementări privind apărarea impotriva incendiilor şi protecţia civilă;

· identificarea, evaluarea şi analizarea pericolelor potenţiale prin aprecierea posibilităţilor de aparitie a lor şi a consecinţelor acestora asupra vieţii oamenilor, mediului şi bunurilor materiale;

· constientizarea riscurilor prin schimbul reciproc de informaţii dintre personalul care executa controlul de prevenire, factorii de decizie, personalul angajat şi alte persoane interesate sau implicate;

· informarea populaţiei şi a salariaţilor privind pericolele potenţiale, precum şi modul de comportare în situaţii de urgenta;

· Consemare concluziilor controalelor în caietul/nota de control;

· prezentarea concluziilor controalelor efectuate șefului de compartiment sesizând locurile cu pericolele majore;

· îndeplinește orice alte sarcini legate de atribuţiile compartimentului.

Art.4. Atribuțiile șefului formaţiei de intervenție
· conduce nemijlocit activitatea de pregătire a formaţiilor de intervenție, desfăşurarea şedinţelor de pregătire şi a exerciţiilor practice şi teoretice;

· conduce activitatea formaţiei de intervenție în toate situaţiile pe timpul intervenţiei;

· răspunde de mobilizarea membrilor formaţiilor pentru participarea la intervenţii, precum şi la exerciţiile de pregătire;
· răspunde de evidenţa personalului care încadrează formaţia de intervenție;
· răspunde de menţinerea stării de operativitate a tehnicii şi materialelor din înzestrarea formaţiei de intervenție;

· face propuneri pentru schimbarea sau completarea efectivelor;
· face propuneri pentru completarea sau preschimbarea tehnicii şi materialelor deteriorate sau uzate pe timpul intervenţiei ;
· efectuează instructajul lunar privind Normele de Tehnica Securităţii Muncii cu toţi membrii serviciului, consemnând aceasta în fişele individuale.
Art.5. Atribuțiile șefului grupei de intervenție 
· păstrează evidenţa membrilor grupei de intervenție pe care o conduce;

· se preocupă în permanenţă de menţinerea în permanentă stare de funcţionare a tehnicii din dotare;

· mobilizează şi conduce grupa/echipajul/echipa la activităţile la care ia parte;

· coordonează activitatea membrilor echipajul/grupa de intervenție /echipa specializată, stabilind atribuţiile fiecăruia în cazul participării la intervenție;

· răspunde de păstrarea şi respectarea N.T.S.M. pe timpul pregătirii şi participării la intervenţii;

· informează şeful serviciului şi/sau şeful formaţiei imediat ce survine o modificare în structura grupei de intervenție sau a datelor personale ale membrilor (schimbare de nume, loc de muncă, domiciliu, număr de telefon, etc.);

Art.6. Atribuțiile șefului echipei specializate

· răspund prompt la apelul lansat în cazul producerii unor situaţii de urgenţă, se prezintă rapid la locul stabilit şi participă efectiv la acţiunea pentru care au fost chemaţi;

· se preocupă de întreţinerea şi folosirea judicioasă a dotării;

· poartă echipament de protecţie specific, în cadrul tuturor acţiunilor pe care le coordonează sau la care participă;

· în cadrul echipei pe care o conduce, stabilește activități specifice pe care membrii acestora le îndeplinesc pe timpul intervențiilor;

Art.7. Atribuțiile membrilor grupelor de intervenție

Se subordonează șefului grupei de intervenție din care face parte şi șefului serviciului, având următoarele sarcini:

· participă la toate activităţile de instruire de specialitate organizate cu serviciul, execută antrenament pentru mânuirea corectă a utilajelor, accesoriilor şi echipamentului de protecţie din dotare;

· participă efectiv la acţiunile de stingere a incendiilor, de salvare a persoanelor şi bunurilor şi de înlăturare a urmărilor calamităţilor naturale sau catastrofelor;

· execută alături de şoferi şi mecanici de M.P., lucrări de întreţinere la maşinile, utilajele şi accesoriile de stingere a incendiilor pe care le deservesc, precum şi a echipamentului de protecţie;

· îndeplineşte orice alte sarcini legate de atribuţiile serviciului, stabilite de şeful acestuia sau de şeful de grupă;
Art.8. Atribuțiile membrilor echipelor specializate

· participă la pregătirea teoretică, exerciţii şi aplicaţii practice, situaţii speciale şi concursuri profesionale; 
· se pregătesc pentru participarea la executarea misiunilor cu caracter special, care reclamă eforturi fizice prelungite, folosind în acest scop mijloacele din dotarea serviciului ca,  aparate izolante, aparate cu aer comprimat, măşti contra fumului şi gazelor, costume pentru protecţie contra temperaturilor, instalaţii pentru pregătire fizică, corzi şi brâie sau poligoane special amenajate;

· execută la ordinul șefului echipei misiuni privind salvarea oamenilor şi stingerea incendiilor în condiţii deosebite de fum intens şi temperaturi ridicate, în locuri greu accesibile, înălţimi, subsoluri, cabluri electrice, dărâmături, etc.

· îndeplineşte orice alte sarcini legate de atribuţiile serviciului, stabilite de şeful acestuia sau de şeful de echipă;

Art.9. Atribuțiile conducătorilor autospecialelor de intervenție 

· răspunde de capacitatea de intervenție şi starea de întreţinere şi funcţionare a autospecialei de intervenție;

· completează foaia de parcurs şi carnetul de bord al autospecialei de intervenție;

· desfășoară activităţile simple de întreţinere;

· propune efectuarea reparaţiilor şi întreţinerilor ce necesită un service specializat;

· informează şeful echipajului/grupei de intervenție cu orice problemă care apare la autospecială;

· ţine evidenţa tehnicii, accesoriilor, materialelor, aparatelor care au fost distribuite din autospeciala de intervenție pentru acţiuni de intervenție;

· dispune autovehiculul în locuri în care să permită o acţiune uşoară şi rapidă, din proprie iniţiativă sau la dispoziţia șefului echipajului/grupei de intervenție sau punctului de lucru;

Art.10 Atribuțiile dispecerului/telefonistului

· primește apelurile telefonice privind situațiile de urgență, notează ora, locul producerii și felul situației de urgență;

· alarmează șeful serviciul voluntar și membrii stabiliți de șeful serviciului;

· comunică primarului informația primită și executa indicațiile acestuia;
· informează Inspectoratul Județean pentru Situații de Urgență ”Bucovina” al Județului Suceava despre situația de urgență apărută și măsurile luate;

· ține legătura cu forțele de intervenție ale Serviciului Voluntar pentru Situații de Urgență proprii;
Art.11. Atribuțiile șoferului, electromecanicului auto
· informează superiorii despre capacitatea de intervenție a autospecialei

· răspunde de capacitatea de intervenție şi starea de întreţinere şi funcţionare a utilajului de intervenție;

· completează foaia de parcurs şi carnetul de bord al utilajului de intervenție;

· desfășoară activităţile simple de întreţinere;

· propune efectuarea reparaţiilor şi întreţinerilor ce necesită un service specializat;

· informează şeful echipajului/grupei de intervenție cu orice problemă care apare la utilaj;

· ţine evidenţa tehnicii, materialelor, aparatelor care au fost distribuite din utilaj pentru acţiuni de intervenție;

· dispune utilajul în locuri în care să permită o acţiune uşoară şi rapidă, din proprie iniţiativă sau la dispoziţia șefului echipajului/grupei de intervenție sau punctului de lucru;

· informează superiorii despre capacitatea de intervenție a utilajului ;
Art.12 Atribuțiile operatorului in verificarea, întreținerea și repararea autospecialelor destinate apărării împotriva incendiilor
· verifică şi, dacă este necesar, se fac plinuri cu substanțe stingătoare, carburanţi, lubrefianţi şi lichide speciale, la toate instalaţiile;

· controlează static etanşeitatea agregatelor şi instalaţiilor din compunerea autospecialei (motorul, subansamblele sistemului de transmisie, instalaţia de frânare, sistemul de alimentare cu carburanţi, instalaţia pentru răcirea suplimentară a motorului, circuitul de răcire a uleiului de motor, sistemul de direcţie, amortizoarele, instalaţiile de comandă şi acţionare pneumatică sau hidraulică, instalaţiile de stingere, etc.);

· verifică dacă autospeciala îndeplineşte condiţiile tehnice de admitere în circulaţie pe drumurile publice; mecanismul de direcţie (fixarea casetei de direcţie şi a coloanei volanului, jocurile la capetele de bară, leviere şi volan); sistemele de frânare de serviciu, de motor şi de staţionare (cursa pedalelor, starea conductelor flexibile, starea şi fixarea pompei centrale şi a  cilindrilor de frână); sistemul de suspensie (arcuri, amortizoare, bare de torsiune), sistemul de rulare (fixarea roţilor, uzura şi presiunea anvelopelor, inclusiv la roata de rezervă); starea caroseriei (uşi, capace, bare de protecţie, aripi, geamuri, oglinzi, spălător şi ştergătoare de parbriz, instalaţii de încălzire, spărgătoare de roluri, suporţi accesorii, numere înmatriculare, stingătoare, balustrade, scări mânere, încuietori, etc.); funcţionarea instalaţiei electrice de iluminare, semnalizare şi avertizare (faruri, proiector p.s.i., lămpi pentru poziţie, semnalizare frână, direcţie şi avarie, claxoane A.D.A. - 02, lămpi interioare, baterii de acumulatori, etc.);

· verifică existenţa accesoriilor p.s.i. conform normei de dotare, starea tehnică şi de întreţinere, funcţionarea, amplasarea şi fixarea acestora;

· verifică existenţa şi starea tehnică a trusei cu piese de schimb şi materiale auto de rezervă, precum şi a sculelor din dotare (în mod special cricul, cheile pentru roţi, pompa şi furtunul pentru umflat anvelope, trusa sanitară, lampa de benzină);

· porneşte motorul şi se menţine în funcţiune maxim 2 minute pe zi, urmărind pornirea uşoară şi funcţionarea corectă la diferite regimuri de lucru; pentru stabilirea consumului normat de carburanţi se vor aplica normele prevăzute pentru condiţii medii de exploatare;

· controlează aspectul general şi se execută lucrările zilnice şi de întreţinere, gresarea conform schemei, curăţirea sau înlocuirea filtrelor care au îndeplinit norma, verificarea stării şi întinderii curelelor de la ventilator şi compresor, evacuarea condensului din buteliile pentru aer, ştergerea prafului, lustruirea tuturor elementelor din sticlă şi a armamentelor, curăţirea numerelor de înmatriculare, retuşarea vopselei;

· verifică existenţa, autenticitatea şi starea documentelor autospecialei (certificatul de înmatriculare şi foaia de parcurs).

